CELEX: 62017CN0011
Language: da
Date: 2017-01-10 00:00:00
Title: Sag C-11/17: Anmodning om præjudiciel afgørelse indgivet af Amtsgericht Aue, Zweigstelle Stollberg (Tyskland) den 10. januar 2017 — Thomas Hübner mod LVM Lebensversicherungs AG

10.4.2017   
            
            
               DA
            
            
               Den Europæiske Unions Tidende
            
            
               C 112/18
            
         Anmodning om præjudiciel afgørelse indgivet af Amtsgericht Aue, Zweigstelle Stollberg (Tyskland) den 10. januar 2017 — Thomas Hübner mod LVM Lebensversicherungs AG
   (Sag C-11/17)
   (2017/C 112/26)
   Processprog: tysk
   
      Den forelæggende ret
   
   Amtsgericht Aue, Zweigstelle Stollberg
   
      Parter i hovedsagen
   
   
      Sagsøger: Thomas Hübner
   
      Sagsøgt: LVM Lebensversicherungs AG
   
      Præjudicielle spørgsmål
   
   
               1)
            
            
               Skal bilag II, punkt A, til Rådets direktiv 92/96/EØF (1) af 10. november 1992 [sammenholdt med] artikel 15, stk. 1, tredje afsnit [i direktiv 90/619/EØF (2)] fortolkes således, at en forbruger i hele indbetalingsperioden for en livs- eller pensionsforsikringsaftale har ret til at opsige aftalen, når vedkommende — uden at have kendskab til opsigelsesretten på grund af fejlagtig rådgivning fra livs- eller pensionsforsikringsselskabets side — i flere år har indbetalt forsikringsbidrag i medfør af aftalen?
            
         
               2)
            
            
               Er en national lovgivning, som — med udgangspunkt i princippet om god tro — anser en forbrugers opsigelsesret for at være fortabt, fordi forsikringstageren, der ikke havde kendskab til opsigelsesretten i forhold til en aftale, løbende har indbetalt bidrag på grundlag af denne aftale indtil den pågældende fik kendskab til opsigelsesretten, forenelig med det ovenfor nævnte direktiv?
            
         
      (1)  Rådets direktiv 92/96/EØF af 10. 11.1992 om samordning af love og administrative bestemmelser vedrørende direkte livsforsikringsvirksomhed og om ændring af direktiv 79/267/EØF og 90/619/EØF (tredje livsforsikringsdirektiv) (EFT L 360, s. 1).
   
      (2)  Rådets andet direktiv 90/619/EØF af 8.11.1990 om samordning af love og administrative bestemmelser vedrørende direkte livsforsikringsvirksomhed, om fastsættelse af bestemmelser, der kan lette den faktiske gennemførelse af den fri udveksling af tjenesteydelser, og om ændring af direktiv 79/267/EØF (EFT L 330, s. 50).